Lembing Awang Pulang Ke Dayang (filem)

Lembing Awang Pulang Ke Dayang merupakan sebuah filem hikayat cereka. Filem ini telah ditayangkan pada 22 Oktober 2009. Filem ini unik kerana berasaskan sebuah buku tulisan Cikgu Shaharom Husain yang merupakan seorang ahli sasterawan terkenal dan juga pakar sejarah negeri Johor. Kisah asal Lembing Awang Pulang Ke Dayang adalah sebuah legenda negeri Johor dan ia di katakan benar-benar terjadi pada tahun 1776 di kawasan yang kini didirikan Parit Raja, Muar. 

Dikatakan bahawa seperti kebanyakan legenda tragedi lain, kisah ini ada sumpahannya yang tersendiri. Sebelum filem ini di buat oleh penerbit, dikatakan bahawa telah terdapat usaha untuk menghidupkan kembali kisah ini melalui teater dan drama TV. Semua usaha-usaha ini banyak menghadapi masalah, drama TV tersebut dikatakan sampai kini belum ditayangkan. Filem ini juga dikatakan menempuhi banyak halangan dan tertangguh beberapa kali.

Sinopsis
Filem ini diilhamkan daripada kisah Lembing Awang Pulang Ke Dayang yang merupakan sebuah hikayat di hujung kurun ke-18 yang berlaku di Johor. Ia mengisahkan pengembaraan Awang selama tiga tahun bagi menyempurnakan adat untuk mengahwini kekasih hatinya iaitu Dayang (anak kepada Mak Longnya). Dalam pengembaraan Awang, dia mula memahami erti hidup dan mempelajari sejarah kebesaran keluarganya. Dia juga bertemu beberapa watak di mana dia mampu menimba ilmu, menjalin persahabatan dan menerima penghormatan. Sepeninggalan Awang, hati tunangnya Dayang cuba dicuri oleh Bachok dengan bantuan guru silatnya, Panglima Merah, bekas ketua lanun yang amat digeruni di perairan laut Melaka. Setelah menempuh pelbagai dugaan dan cabaran, Awang dianugerahkan dengan dua bilah lembing pusaka bernama Lembing Laki dan Lembing Bini. Pelayaran Awang membawanya ke pelabuhan Makasar di mana peluang memenuhi cita-citanya tersedia. Adakah cintanya masih setia bila digoda wanita Belanda? Di kota Goa, dapatkah dia menemui citra keturunannya? Hikayat ini terkenal kerana peristiwa berdarah yang meragut 99 nyawa. Saksikan kesudahan filem ini - adakah tragedi ini padah akibat adat janji yang dimungkiri atau angkara nafsu dendam yang tersimpan?

Pelakon

Pelakon utama
 Farid Kamil sebagai Awang 
 Elizad Sharifuddin sebagai Dayang 
 Zul Huzaimy sebagai Bachuk 
 Lynette Ludi sebagai Claudia 

Pelakon pembantu
 Hattan sebagai Panglima Merah 
 Aziz M. Osman sebagai Dekar Agas & Raja Muda Bugis 
 Kuswadinata sebagai Pak Long
 Uji Rashid sebagai Mak Long 
 Mustapha Maarof sebagai Pak Ngah 
 Khir Rahman sebagai Nakhoda Galigor 
 Rosnani Jamil sebagai Mak Ngah 
 M. Rajoli sebagai Orang Kaya Aris 
 Zainurdin Ismail sebagai Tok Beta 
 Tamrin Ibrahim Pendek sebagai Pendek
 Majed Salleh sebagai Pegawai kerajaan Belanda

Rujukan

Pautan luar

Lembing Awang Pulang ke Dayang di Facebook


Kategori:Filem 2009
kategori:Filem arahan Majed Salleh
Kategori:Filem Malaysia tahun 2009
Kategori:Filem bahasa Melayu